# Martinique

| Martinique |
| --- |
|  |
|

|  |
| --- |
|  |
| Zastava |

 |
| Položaj Martiniquea na karti Položaj Martiniquea
 |
| Država |  Francuska |
| Glavni grad | Fort-de-France
 |
| Službeni jezik | Francuski |
| Upravni oblik | Regija  |
| • Predsjednik reg. vijeća | Alfred Marie-Jeanne |
| Zakonodavstvo |   |
| Površina |
| • Ukupno | 1128 km2 |
| Stanovništvo |
| • Ukupno  | 401000  |
| Veb-sajt | www.martinique.pref.gouv.fr |

**Martinique** je ostrvo u Malim Antilima, smješteno u Karipskom moru, oko 450 km sjeveroistočno od obale Južne Amerike i 700 km jugoistočno od Dominikanske Republike. Prekomorski je departman Francuske, a ujedno i jedna od 18 administrativnih regija Francuske.

## Historija

Kristofor Kolumbo otkrio je Martinique 17. juna 1502. na svom četvrtom putovanju. 1635. Pierre Belain d'Esnambuc osnovao je na ostrvu prvo naselje Saint-Pierre. Na ostrvu su dovođeni afrički robovi kako bi radili na plantažama kahve i šećerne trske. Na Martiniqueu se rodila Joséphine de Beauharnais, žena Napoleona Bonapartea. 8. maja 1902. eruptirao je Mont Pelée i uništio grad Saint-Pierre ubivši preko 30.000 ljudi. Jedini čovjek koji je preživio nesreću bio je zatvorenik Ludger Sylbaris kojeg su spasili zatvorski zidovi.
Martinique je postao prekomorski departman Francuske 19. marta 1946.

## Administracija

Martinique je samostalna administrativna regija i prekomorski departman Francuske (DOM-département d'outre-mer), sa sjedištem u Fort-de-Franceu. Zajedno sa Guadalupom koja je udaljena otprilike 150 km prema sjeveru i Francuskom Gvajanom u Južnoj Americi čini Francuske Departmane Amerike (départements français d'Amérique-DFA). Martinique je jedna od sedam ultraperifernih regija Evropske Unije.

## Geografija

Površina Martiniquea je 1.128 km. Najviša tačka je planina Pelée (1.397 m). Martinique je ostrvo u arhipelagu Malih Antila između Dominike na sjeveru i Svete Lucije na jugu. Prosječna godišnja temperatura je 26 °C.

## Gradovi

**Glavni grad**: Fort-de-France

Na sjevernom Atlantiku

* Grand'Riviere
* Macouba
* Basse-Pointe
* Le Lorrain
* Marigot
* Sainte-Marie
* La Trinité
* Le Robert
* Le François
* Le Gros-Morne
* Saint-Joseph
* Morne-des-Esses
* Le Morne-Rouge
* Ajoupa-Bouillon

Na sjevernom Karipskom moru

* Le Pręcheur
* Saint-Pierre
* Le Carbet
* Bellefontaine
* Case-Pilote
* Scholcher
* Fonds-Saint-Denis
* Le Morne-Vert

Jug

* Les Anses d'Arlet
* Le Diamant
* Sainte-Luce
* Le Marin
* Sainte-Anne
* Les Trois-Ilets
* Le Vauclin
* Ducos
* Riviere-Pilote
* Le Saint-Esprit

Unutrašnjost

* Riviere-Salée
* Petit-Bourg
* Le Lamentin

## Ekonomija

Ekonomija se temelji na proizvodnji banana, šećera i ruma. Turizam je dosta razvijen kao i lahka industrija.

## Kultura

Plesači sa Martiniquea
Martinique se smatra intelektualnim ostrvom u Antilima, jer je na njemu rođeno ili živi mnoštvo pisaca i umjetnika.

### Poznate ličnosti

* Jean Baptiste Labat
* Saint-John Perse
* André Breton
* René Maran
* Aimé Césaire
* Edouard Glissant
* Raphaël Confiant
* Patrick Chamoiseau
* Frantz Fanon

## Stanovništvo

Sa oko 381.000 stanovnika 1999, ostrvo ima veliku gustinu naseljenosti: 338 st/km2. Godine 1999. Martinik je činio 0,6% stanovništva Francuske. Po ukupnoj populaciji Martinik zauzima 24. mjesto od mogućih 26 regija Francuske, ali po gustini naseljenosti zauzima drugo mjesto. Stanovništvo nastavlja da raste prosječnim tempom od oko 2 000 stanovnika godišnje. Iako, mladost i očekivani životni vijek i više nego kompenziraju smanjenje stope nataliteta i blagi migracijski deficit. Ipak, prognoze stanovništva za 2030. procjenjuju snažno starenje stanovništva i prestanak demografskog rasta.

Trenutna populacija Martinika je 341.489 od 11. februara 2025, na osnovu elaboracije najnovijih podataka Ujedinjenih naroda.

## Izvori

## Vanjski linkovi

* zananas-martinique
* Slike Martiniquea